Համահայկական բնապահպանական ճակատ

Համահայկական բնապահպանական ճակատ, ՀԲՃ, Հայաստանում և Արցախում գործող հասարակական կազմակերպություն։ ԲՃ-ն ներկայումս ունի գործող չորս աշխատանքային խումբ, որոնց կարող է անդամակցել յուրաքանչյուր ոք։

Նպատակներ 
Կազմակերպության նպատակն է Հայաստանի բնության պահպանությունը, ինչպես նաև սոցիալական արդարության ապահովումը բնության հետ ներդաշնակ զարգացման միջոցով։ Համաձայն պաշտոնական տեղեկատվության, նպատակներին հասնելու համար կազմակերպությունը հետամուտ է, որպեսզի համապատասխան պետական մարմինները իրենց գործառույթները լիարժեք իրականացնեն մասնավորապես բնության պահպանման և վերականգնման ասպարեզում, ինչպես նաև ՀԲՃ-ն հետամուտ է բնական պաշարների ողջամիտ օգտագործման և վերարտադրության, բնական միջավայրի վրա տնտեսական և այլ գործունեության բացասական հետևանքների կանխման և վերացման, ինչպես նաև սոցիալական արդարության սկզբունքով բնական պաշարների օգտագործման արդյունքների բաշխման ուղղությամբ։

Ինչպես նշված է կազմակերպության պաշտոնական կայքում, նպատակների իրականացման համար ՀԲՃ-ն ձևավորում է բնապահպանական մշտադիտարկման և գործողությունների կազմակերպման ու համակարգման համահայկական ցանց, որը կգործի օրինականության, թափանցիկության, հաշվետվողականության և բանականության սկզբունքներով։

Ղեկավարություն 
ՀԲՃ համակարգող խորհրդի անդամներն են՝ Մարիամ Սուխուդյանը, Լևոն Գալստյանը և Սյուզաննա Պետրոսյանը։

Արտաքին հղումներ 
 Պաշտոնական կայք

Ծանոթագրություններ 

Հայաստանի բնապահպանական կազմակերպություններ
Արցախի Հանրապետության բնապահպանական կազմակերպություններ